google/wiki40b huggingface dataset:
Hedemarksbanen

Hedemarksbanen er et av de opprinnelige navnene på jernbanen mellom Eidsvoll og Hamar. Et annet navn var Eidsvold–Hamarbanen, med banemerket E.H.B malt på rammen til vognene denne banen eide. Denne 58,6 km lange jernbanen ble satt med i drift normalspor 8. november 1880 og offisielt åpnet 11. oktober 1880 av kong Oscar II. Banen inngikk sammen med Rørosbanen og Meråkerbanen i fellesbetegnelsen Nordbanerne, som ikke må forveksles med Nordbanen som er en eldre betegnelse på Gjøvikbanen med sidelinjer.
I 1890 vedtok Stortinget å forlenge Hedemarksbanen oppover langs Mjøsas østside og videre opp Gudbrandsdalen helt til Otta. Det nye baneselskapet ble derfor kalt Eidsvoll–Ottabanen og senere også Eidsvoll–Dombåsbanen. Dermed opphørte Hedemarksbanen som offisielt navn på banestrekningen mellom Eidsvoll og Hamar. I dag inngår den som en del av Dovrebanen.
Veliko Tărnovo oblast

Geografi

Oblastet grenser i nord til Romania langs Donau, i øst til oblastene Ruse, Tărgovisjte og Sliven, i sør til Stara Zagora, i vest til Gabrovo, Lovetsj og Pleven. Balkanfjellene begynner ved oblastets sørlige grense. Byen Veliko Tărnovo er den største i oblastet og samtidig administrasjonssentrum.

Befolkning

Veliko Tărnovo oblast har 293 172 innbyggere fordelt over et areal på 4 662 km².
Thomas Keneally

Bakgrunn

Thomas Keneally, som er katolikk av jødisk opphav, ble utdannet ved St Patricks College i Strathfield. Han begynte så på filosofiske og teologiske studier ved St Patrick's Seminary i Manly for å bli katolsk prest, men brøt av underveis - han ble diakonviet, men ombestemte seg før det kom til prestevielsen.

Forfatter

Han jobbet som skolelærer i Sydney før han fikk suksess som forfatter. Keneally var foreleser ved University of New England mellom 1968 og 1970). Han har skrevet både film-manus, memoarer, sakprosa og non-fiction bøker. Keneally har også opptrådt i en håndfull filmer. Han hadde en liten rolle i The Chant of Jimmie Blacksmith (basert på hans egen roman) og hadde en rolle i The Devils playground fra 1976. 
Keneally er en sterk talsmann for å innføre republikansk statsform i Australia, det vil si å kutte alle bånd til det britiske monarkiet, og han publiserte en bok om dette emnet i 1993. Flere av hans republikanske essays og artikler kan lastes ned fra nettstedet til den australske republikanske bevegelsen. 
Keneally er en ivrig tilhenger av rugby league. I mars 2009 ga Australias statsminister Kevin Rudd en signert kopi av Keneallys biografi til USAs president Barack Obama som en statlig gave. Tom Keneally Centre åpnet i august 2011, og brukes til boklanseringer, skrivekurs og opplesninger av nylig publiserte bøker.
Carlisle

Beskrivelse

Sentrum er kompakt og dominert av historiske bygninger, inkludert et slott, et godt museum, en katedral, meget godt bevarte bymurer og en rettsbygning som er av arkitektonisk interesse.
Ettersom Carlisle er den siste engelske byen før grensen til Skottland ble den i perioden hvor de to var separate kongedømmer et viktig militært støttepunkt. Festningen Carlisle Castle, som står nokså intakt, ble bygget i denne perioden, nærmere bestemt i 1092 av Vilhelm Rufus. Maria av Skottland ble fengslet der, og den er fortsatt den offisielle basen til King's Own Border Regiment. På grunn av stadige flyttinger av grensen under de skotske frigjøringskrigene har byen et skotsk preg.
Tullie House museum forteller historien om grenseområdet, inkludert mye materiale om Hadrians mur, som går nær byen. Museet er prisbelønt for sine utstillinger.
Carlislekatedralen har det største østvinduet blant europeiske katedraler. Vestenden ble revet av Oliver Cromwell for å skaffe materialer til å forsterke festningen.
Det viktigste fotballaget i byen er Carlisle United FC.
Hideyuki Imakura

Karriere

Hideyuki Imakura startet sin profesjonelle karriere i Urawa Reds i 1991.
Olstadbreen

Olstadbreen er en liten, oppsprukket isbre på vestsiden av det norske bilandet Peter I Øy i Antarktis. Den ligger om lag tre kilometer sør for Toftebreen på den sørlige delen av Lazarevkysten.
Breen er oppkalt etter zoologen Ola Olstad, ekspedisjonsleder på Norvegia-ekspedisjonen som besøkte Peter I Øy i februar 1929 og gjorde krav på den for Norge etter å ha foretatt den første ilandstigningen på øya.
Kfar HaNassi

Kfar HaNassi (hebraisk כְּפַר הַנָּשִׂיא, «Presidentlandsbyen») er en kibbutz nord i Israel. Den ligger 35 km nord for Genesaretsjøen, og 6 km øst for Rosh Pinnet (nær høydene ved Jordanelven), og hører administrativt inn under Øvre Galilea regionale kommune.

Historie

Kibbutzen ble grunnlagt i 1948 av en gruppe britiske jødiske immigranter, som alle var medlemmer av Habonim Dror-bevegelsen («Frihetsbyggerne»). Den ble først kalt Kibbutz HaBonim, men navnet ble siden endret til Kfar HaNassi, etter Chaim Weizmann, den første presidenten i Israel.
I 2007 hadde Kfar HaNassi 300 innbyggere, mange av disse var barn som var født i kibbutzen, og en stor gruppe beboere innenfor områdene.
Torneutes

Utseende

En stor (ca. 50 millimeter), lang og slank, brun trebukk. Hannen har forstørret hode og store mandibler. Antennene er mindre enn halvparten så lange som kroppen. Pronotum er avrundet firkantet, svartbrunt og kraftig punktert. Dekkvingene er parallellsidige og gulbrune, med to fine lengderibber.

Utbredelse

Slekten er utbredt i det sørlige Sør-Amerika (Brasil, Bolivia, Paraguay, Uruguay, Argentina).
Allt är förändrat

Allt är förändrat er et musikkalbum med Mikael Wiehe, utgitt i 1991.
EM på skøyter 1906, menn

EM på skøyter 1906, herrer ble avholdt på Eisstadion i Davos den 27. til 28. januar. Tittelforsvarer var finnen Johan Vikander, som i 1905 vant EM på Nybroviken i Stockholm. Rudolf Gundersen, Norge ble europamester.
Boaz Mauda

Kochav Nolad

Han ble meldt på Kochav Nolad av en venn uten å ha noen spesiell sangtrening eller kjennskap til musikkbransjen. Han vant med 50% av stemmene. Han ble øyeblikkelig signert til plateselskapet Hed Artzi.

Eurovision

Boaz ble først valgt av en komité til å representere Israel, deretter framførte han fem forskjellige sanger på TV. Noe som egentlig ikke er vanlig i Israel, de har samme framgangsmåte som i Norge. Publikum og en jury bestående av eksperter valgte Keilu Kan (כאילו כאן‎ = Som om her), som ble skrevet av den meget kjente Dana International. Han endte på niendeplass.

Nå

Hans første album ble utgitt 7. juli 2009. Inneholder blant annet "Keilu Kan", "Lacho Eli" som han fremfører ganske ofte, og den nyeste singelen hans "Time to Pray." Albumet er, som vanlig i Israel, preget av hans etniske bakgrunn. Han kan spille gitar og pleier å gjøre det når han framfører. 
Han bor fortsatt i Elyakim som han har gjort hele livet.
Tara Price

Tara Price er en rollefigur i TV-serien CSI: Miami. Hun blir spilt av den amerikanske skuespillerinnen Megalyn Echikunwoke.
Sønderjylland

Sønderjylland er den sørligste del av Jylland, og svarer til Hertugdømmet Slesvig. Den siste jarl av Sønderjylland, Knud Lavard, antok den tyske hertugtitel for sitt jarledømme, som siden har vært kjent under dette navnet. Nå utgjør området det tidligere Sønderjyllands Amt og den nordlige del av Slesvig-Holsten. Sønderjylland var en del av Preussen etter Danmarks nederlag i krigen i 1864. 
Etter en folkeavstemning i 1920 etter Tysklands nederlag i første verdenskrig kom den nordlige del tilbake til Danmark.
Sønderjyllands Amt, nå en del av Region Syddanmark, er den eneste del av Danmark som har direkte landgrenser til et annet land (Tyskland). 
Selskapsskikken Sønderjysk kaffebord stammer fra Sønderjylland.
Ludvig IX av Frankrike

Moren som regent

Mye av det man vet om Ludvigs liv stammer fra Jean de Joinvilles berømte biografi, Livet til Sankt Ludvig. Forfatteren var en nær venn, fortrolige, og «counselor» (veileder) for kongen, og deltok også som et vitne ved den pavelige likskue på Ludvigs liv som endte med hans kanonisering i 1297 ved pave Bonifatius VIII.
Ludvig var 11 år da hans far døde i 1226 og ble selv kronet til konge samme år i katedaralen i Reims. På grunn av hans unge alder styrte hans mor, Blanka av Castilla, som regent inntil 1234 hvor Ludvig ble ansett for å være gammel nok til å styre på egne vegne. Hun fortsatte som en viktig rådgiver for kongen inntil sin død i 1252.

Korstog

Den 27. mai 1234 giftet Ludvig seg med Margrete av Provence (1221–21. desember 1295), søster av Eleanor, hustruen til kong Henrik III av England. Ludvigs yngre bror var Karl I av Sicilia (1227–1285) som han utnevnte til hertug av Anjou, og dermed skapte det andre Huset Angevin.
Ludvig gjorde slutt på Albigenserkorstoget i 1229 etter å ha signert en avtale med hertug Raymond VII av Toulouse som renvasket den sistes far, Raymond VI av Toulouse, for beskyldningen om ha drept en predikant på misjon for å konvertere katarene.
Ludvigs fromhet og vennlighet for de fattige ble meget feiret. Han dro på korstog to ganger, i 1248 (Det syvende korstoget) og deretter i 1270 (Det åttende korstoget). Begge korstogene ble store katastrofer. Etter innledende suksess i sitt første forsøk ble hæren hans møtt med en overveldende motstand av den egyptiske hæren og landets innbyggere. I 1249 ble Ludvig beseiret og satt i fangenskap i Mansoura i Egypt. Han og hans folk ble deretter løslatt ved at den franske hæren overga seg og for en stor pengeutbetaling.

Død

Ludvig døde i nærheten av Tunis på sin siste ekspedisjon. Dødsårsaken har tradisjonelt blitt antatt å være på grunn av utbruddet av en pest, men moderne historikere mener at årsaken heller var dysenteri.
En del av innvollene hans ble begravd i Tunis. En gravstein over dette står fremdeles. Andre deler av ham ble fraktet i en urne og plassert i basilikaen i Monreale, Palermo, hvor den fortsatt står. Selve liket ble tatt med, etter et kort opphold i basilikaen til Sankt Dominik i Bologna, til Frankrike og begravd ved det kongelige franske gravstedet på Saint-Denis. Hans gravstein i Saint-Denis er et praktfullt forgylt messingmonument som ble formgitt på slutten av 1300-tallet. Det ble smeltet ned i løpet av den franske religionskrigen, også kalt for hugenottkrigen, og da forsvant også kongens lik. Kun en finger ble reddet og den blir oppbevart i Saint-Denis.

Helgen

Pave Bonifatius VIII erklærte Ludvig for helgen i 1297 og han er den eneste franske monark som noen gang er blitt helligkåret.
Ludvig IX ble etterfulgt av sin sønn, Filip III av Frankrike.
Komiprisen 2013

Komiprisen 2013 ble arrangert lørdag 24. august 2013 på Chat Noir i Oslo med Linn Skåber og Thomas Seltzer som programledere. Utdelingen ble overført på NRK1.
Under utdelingen ble det for første gang delt ut priser i kategoriene beste mannlige og kvinnelige artist - TV/Film/Nett. Prisene for beste stand-up-artist og årets nummer var i utgangspunktet fjernet, men etter kritikk ble stand-up-prisen tatt inn igjen. Komiprisen har også fått kritikk for å primært gi ære til eldre og umoderne humor, da i 2013 gjennom prisutdelingens scenejury som hadde en snittalder på 60 år.
Sørburøy

Sørburøy er ei øy som ligger i Froan i Frøya kommune i Trøndelag. Sørburøy er den største øya i Froan. Sørburøy er nesten delt i to, og den nordre delen av øya heter Nordøya. De fleste av de 30 fastboende bor på Nordøya, som også huser butikk, hurtigbåtkai og fiskerikai. Det er også en brannstasjon der, som ble satt opp i 2012. Samme år ble helikopterlandingsplass laget midt på øya.  
Sørburøy ligger i det største sammenhengende havområdet som er fredet i Norge; Froan naturreservat og landskapsvernområde. Det er begrensninger i den frie ferdsel på land i enkelte tider av året. 
Sørburøy skole er en barne- og ungdomsskole med vel 7 elever. Sørburøy skolekorps ble stifta i 2006, og ble i 2011 medlem av NMF. Det drives oppdrettsvirksomhet i området. Det er betydelig tilflytning til øya i sommerhalvåret.
Det er daglig båtforbindelse til Dyrøya og videre til Sistranda på Frøya. MS «Vetlefjord» kjører i øyrekka.

Kaia og Sigvart på øya

I 2012 lagde NRK en  TV-dokumentar om livet på øya. Den handlet om søsknene Kaia (11) og Sigvart (13) Brendberg, som bor på Sørburøy. Dokumentaren følger Kaia og Sigvart og deres familie gjennom et år. Foreldrene Line og Hans Olav Brendberg er lærere og driver den lokale skolen.
Dokumentaren er laget av NRK Trøndelag. Prosjektleder var Henning Skjæret og reporter var Eva Laukøy.
Samsung i7500

Samsung i7500, også kalt Samsung Galaxy er en mobiltelefon utviklet av Samsung. Den er Samsungs første Android-telefon, og ble lansert i april 2009 (utgitt 21. oktober 2009 i Norge).
Reinhold Timm

Reinhold Timm (død 12. januar 1639) var en dansk kunstmaler og en av de første danskfødte kunstnere som arbeidet i et stort format med store komposisjoner. Han arbeidet som tegnelærer ved Sorø Akademi.
Timm ble engasjert av Christian IV til å være med på utsmykkingen av den store salen på Rosenborg slott i perioden 1619–1631. Bevarte regnskaper viser at han leverte syv eller åtte bilder til salen.
Han malte også kongens syn på Rothenburg; kongen hadde hatt en drøm hvor han så for seg den lidende Kristus.
Det danske institut i Rom

Det danske institut i Rom er en selveiende institusjon under Kulturministeriet. Det ble opprettet i 1956 i Palazzo Primoli i Via Zanardelli og har etter 1967 holdt til i en gul mursteinsbygning, tegnet av Kay Fisker og skjenket av Carlsbergfondet, på Via Omero i Valle Giulia i utkanten av parken Villa Borghese.
Dronning Ingrid som var ærespresident av instituttet, innstiftede Dronning Ingrids Romerske Fond i 1959, som stiller halvårlige beløp til rådighet for instituttets styre.
Den daglige ledelse av instituttet ivaretas av en direktør sammen med en amanuensis.
Instituttets formål er forskning og studier først og fremst innenfor områdene arkeologi, filologi, historie, billedkunst, arkitektur og musikk.
Road Trip

Handling

Filmen begynner ved det fiktive Universitetet i Ithaca hvor Barry (Green) viser en uinteressert gruppe rundt på campusen. Den ene spør så om det ikke skjer noe interessant ved universitetet. Berry begynner så å fortelle dem en historie om sin venn, Josh Parker (Meyer), en universitetsstudent som hadde vært utro mot sin kjæreste Tiffany (Blanchard), som studerte ved det fiktive Universitetet i Austin (basert på Universitetet i Texas, Austin), og hvilke forviklinger han kom opp i og hva han sammen med sine venner måtte gjøre for å løse den kinkige situasjonen som oppsto.
Norsk Sigøynerforening

Norsk Sigøynerforening er den norske foreningen for sigøynere, og ledes av kunstneren Raya Bielenberg. Foreningen ble stiftet i 1998. Den står bak den internasjonale kulturfestivalen Sigøynerfestivalen.
Aleksandar Živković

Landslaget

Aleksandar Živković spilte 2 landskamper for Serbias herrelandslag. Han ble tatt ut i Serbias tropp til Fotball under Sommer-OL 2008.
Isbrem

Isbrem eller brehylle (etter engelsk språkpåvirkning også kalt shelf-is) er et tykt lag med is som strømmer fra land og strekker seg ut i sjøen over kontinentalsokkelen. Isen kan være opp i mot 800 meter tykk og skaper en vegg på opptil 50 meter mot sjøen. De fleste isbremmene finner man i Antarktis, der omtrent 10 % av tørre landområder er isbremmer. Mindre isbremmer finnes også i Canada og rundt Grønland. Rossbarrieren i Antarktis er den største isbremmen på jorden.
Ferskt smeltevann på undersiden av isbremmene er viktig for havsirku­lasjonen og isdekket rundt Antarktis. Vannet som renner ut i havet danner et overflatelag med ferskt og kaldt vann. I overflatelaget blir det dannet sjøis.
På grunn av global oppvarming er det de senere år registrert at en rekke isbremmer har minsket i omfang.
Ben Gordon

College-karriere

Ben Gordon spilte som nummer 4 for University of Connecticut før han kom til NBA. Der ble han lagt merke til som en av USAs beste collegespillere. Gordon kom på listen som collegets 6. mestscorende spiller med sine 1795 poeng og han kom på 1.–plass som mestscorende 3–poengskytter med 242 3–poengere. Gordon ligger også som nummer 2 på listen over prosentandel truffet av 3–poengerskuddene med sine 42,3 %. I sine totalt 106 kamper for collegelaget scoret han i gjennomsnitt 16,9 poeng per kamp.

Chicago Bulls

I 2004 ble Ben Gordon trukket opp til NBA-laget Chicago Bulls i 3. opptaksrunde, akkurat slik som hadde blitt gjort med Michael Jordan 20 år tidligere. I Chicago Bulls fikk ikke Gordon sitt gamle nummer fordi det allerede var tatt. Derfor la han heller på antall collegeår han spilte for University of Connecticut, noe som gjorde at han fikk trøye nummer 7.
I hans første år som spiller i NBA ble han den første som noen gang har vunnet prisen NBA Sixth Man of the Year, og han ble også kåret til å være med i NBA All-Rookie Team.
Ben Gordon spiller fortsatt for Chicago Bulls. I 2006 – 2007–sesongen spilte han totalt 82 kamper der han fikk et gjennomsnitt på 21,4 poeng per kamp og tok 3,1 returer per kamp. Han traff på 45,5 % av sine skudd, 41,3 % av sine 3-poengskudd og 86,4 % av sine straffekast.
Lamprodila

Utseende

Middelsstore (gjerne 10-15 millimeter), avlange, metallisk grønne eller kobberfargede praktbiller. Dekkvingene har små, mørke (svarte eller blåfiolette) flekker.

Levevis

Som hos de fleste andre praktbiller utvikler larvene seg i død ved. Larvene utvikler seg under barken på nylig døde greiner og stammer av løvtrær (blant andre alm, lind og selje), de voksne billene kan finnes på løvverket til vertstrærne.

Utbredelse

Slekten er utbredt i Sørøst-Asia og Palearktis. I Norge forekommer arten lindepraktbille (Lamprodila rutilans), men den er regnet som direkte truet (EN)
CHC Helikopter Service

Destinasjoner

CHC Helikopter Service betjener flere offshoreinstallasjoner på norsk kontinentalsokkel fra sine baser på fastlandet.
Espoo Blues

Espoo Blues er en ishockeyklubb fra Esbo i Finland. Klubben ble stiftet i februar 1984 under navnet Kiekko-Espoo og i 1998 skiftet den navn til Blues Hockey Oy. Hjemmearenaen er LänsiAuto Arena som har en kapasitet på 7000 tilskuere. 
Sesongen 2007-2008 tapte Espoo Blues finalen mot Kärpät 4-1.
Joice Mujuru

Geriljakrig

Mujuru tilhører shonafolket og språkgruppen zezeru, og ble født i provinsen Mount Darwin nordøst i landet. Etter to års videregående skole besluttet hun seg for å slutte seg til geriljakrigen mot det hvite mindretallsstyret i det daværende Rhodesia. 17. februar 1974 skjøt hun ned et helikopter med en maskinpistol, i stedet for å flykte. Alle besetningsmedlemmene omkom.
Hun tok Teurai Ropa («spill blod») som sitt nom de guerre, og ble en av de første kvinnelige kommandantene i Robert Mugabes ZANLA-styrker. I 1977 giftet hun seg med ZANLAs nestkommanderende Solomon Mujuru, da kjent som Rex Nhongo.

Karriere i regjeringen

Da Zimbabwe ble uavhengig i 1980 ble Mujuru utnevnt til regjeringsmedlem med ansvar for sport, ungdom og rekreasjon i Robert Mugabes regjering. Hun var den yngste av ministrene. Hun fullførte samtidig videregående skole, ved siden av arbeidet i regjeringen.
Senere ble hun minister for telekommunikasjon, og forsøkte å hindre Strive Masiyiwa i å etablere mobilselskapet Econet. Masiyiwa fikk et ultimatum fra regjeringen som gikk ut på at han skulle selge sitt importerte utstyr til konkurrentene. 24. mars 1997 tildelte Mujuru den andre konsesjonen for mobilnettverk til det da ukjente firmaet Telecel, i stedet for Masiyiwas selskap. Selskapet som fikk konsesjonen ble eid av bl.a. hennes mann og president Robert Mugabes nevø Leo. Masiyiwa valgte imidlertid å gå til sak, og fikk konsesjon i desember 1997.

Visepresident

Kvinnebevegelsen i regjeringspartiet ZANU-PF bestemte på landsmøtet i september 2004 at de ville fremme en kvinnelig kandidat til visepresidentstillingen som ble ledig etter Simon Muzendas død.
Robert Mugabe gikk med på å utnevne en kvinnelig president etter press fra deler av ZANU-PF, bl.a. Mujurus mann Solomon Mujuru. Dette innebar en klar forbigåelse av parlamentets leder Emmerson Mnangagwa, som ble regnet som en av Mugabes favoritter.
Mujuru ble innsatt som visepresident i Zimbabwe 6. desember 2004.
Joice Mujuru var ZANU-PFs kandidat til parlamentssetet fra Mt. Darwin West ved valget i 2008. Ifølge offisielle tall vant hun setet klart med 13 236 stemmer, mens motkandidaten Gora Madzudzo fra Movement for Democratic Change skal ha fått bare 1 792 stemmer. Opposisjonen hevdet imidlertid før disse resultatene ble lagt frem at Mujuru hadde mistet sitt sete i parlamentet.

Beslaglagt farm

Sammen med sin mann bor hun på en stor, beslaglagt farm, Alamein, på 3 500 acre sør for Harare. Zimbabwes høyesterett har slått fast at farmen har blitt tatt fra eieren – Guy Watson-Smith – ulovlig. Det samme gjelder løsøre for rundt 2,5 millioner USD.

Amerikanske sanksjoner

President George W. Bush iverksatte i 2005 personlige sanksjoner mot Mujuru og flere andre ledende medlemmer av Mugabe-styret i Zimbabwe, for «undergraving av demokratiske prosesser og institusjoner i Zimbabwe».
Lunds universitets historiska museum

Museumhistorien

Museet ble grunnlagt i 1805 og ligger ved Krafts torg. Opprinnelsen til museet var en donasjon til Lunds universitet i 1735 fra den svenske naturforskeren, legen og historikeren Kilian Stobæus (den eldre; 1690 – 1742) av hans raritetskabinett. Etter hans død ble den omfattende myntsamlingen hans innkjøpt til universitetet. I annen halvdel av 1700-tallet hadde samlingen blitt så stor at museet i 1802 så seg nødsaget til å flytte til en annen bygning. I 1805 ble samlingen delt, slik at naturalia ble samlet i Zoologiska museet og Botaniska museet, mens arkeologiske og etnografiske gjenstander dannet grunnlaget for det som nå ble Historiska museet, hvor deler av Kilian Stobæus samling nå inngår i museets kuriosakabinett. I 2008 tok Historiska museet over Lunds universitets Antikmuseums samling i forbindelse med at Antikmuseet ble lagt ned som egen institusjon.

Lundagård

Museet hadde i 1918 tatt i bruk sin nåværende bygning, Lundagård, som var oppført i 1840-45. Arkitekt var Per Axel Nyström og byggjeleder var Carl Georg Brunius. Bygningen hadde vært ment som bolig for biskopen i Lund, men ble på grunn av uenighet aldri tatt i bruk til dette formålet. I 1848 byttet derfor kirken dette huset mot et nybygg universitetet hadde reist i Sandgatan, og fra 1849 hadde universitetets zoologiske, kjemiske og fysiske institusjoner tilhold i bygningen. I 1917 ble bygningen gjennomgripende renovert under ledelse av domkirkearkitekten Theodor Wåhlin for å kunne romme Historiska museet och institutionen för arkeologi.
Neue Zürcher Zeitung

Neue Zürcher Zeitung (NZZ) er en sveitsisk dagsavis og et medieforetak. Avisen ble utgitt fra 12. januar 1780 av Salomon Gessner under navnet Zürcher Zeitung. Siden 1821 har avisen utkommet under dagens navn. I 1868 ble avisen aksjeselskap.
NZZ er ved siden av aviser som Wiener Zeitung fra 1703 og Hildesheimer Allgemeine Zeitung fra 1705 en av de eldste tyskspråklige aviser som fremdeles utkommer.
Avisen har et dagsopplag på ca. 160 000. Den internasjonale utgaven leses i mange andre land. Den regnes som en utpreget kvalitetsavis, og mange mediekritikere beskriver den som en av de beste tyskspråklige aviser, og sogar som en av de beste aviser i verden overhodet. Særlig anerkjent er dens internasjonale næringslivsdekning, som har sammenheng med et godt utbygget korrespondentnett over hele verden.
Politisk regnes avisen som liberal-borgerlig. Avisens konservative stil har imidlertid gitt den oppnavnet «den gamle tanten» i enkelte kretser.
Til 1869 utkom avisen daglig, deretter utkom den til 1894 to ganger daglig, og frem til 1969 utkom den sogar tre ganger daglig. Dette ble så redusert til to daglige utgaver, og fra 1974 igjen til én gang daglig.
Sjefredaktør er Markus Spillmann, og avisens styreformann er Conrad Meyer.